**Διαδικασία εξαργύρωσης Vouchers για απόκτηση/αναβάθμιση POS**

**- Τα 5 διαδικαστικά βήματα -**

**Βήμα 1**

Είσοδος στην ηλεκτρονική Πλατφόρμα υποβολής αίτησης χρηματοδότησης **beneficiary.digitalsme.gov.gr**, όπου έχει κατατεθεί η σχετική δήλωση και επιλογή της εντολής ***«Συνέχεια»*** που εμφανίζεται στο κάτω μέρος της οθόνης.

**Βήμα 2**

Επιλογή της εντολής ***«Είσοδος με διαπιστευτήρια Taxisnet»*** που βρίσκεται στο κάτω μέρος της οθόνης και πληκτρολόγηση του ονόματος Χρήστη (Username) και του κωδικού (Password) του Taxisnet, ώστε να εμφανιστεί η υποβληθείσα Αίτηση.

**Βήμα 3**

Επιλογή της εντολής ***«Έκδοση και διαχείριση επιταγών»,*** η οποία εμφανίζεται στην οθόνη μόνο για τους δικαιούχους του Α’ & Β’ κύκλου του Προγράμματος. Για τους δικαιούχους του Γ’ κύκλου και κατόπιν νεότερης ανακοίνωσης προς αυτούς η συγκεκριμένη εντολή θα εμφανιστεί στην οθόνη μετά την ολοκλήρωση της αξιολόγησης των ενστάσεων.

**Βήμα 4**

Πληκτρολόγηση του ποσού που επιθυμεί ο δικαιούχος να εκδοθεί η επιταγή (μέχρι το ύψος του ποσού που αναγράφεται ως ***«Διαθέσιμο ποσό για έκδοση νέων επιταγών»*** στην οθόνη) και μετά επιλογή της εντολής ***«Αίτημα έκδοσης νέας επιταγής»,*** όπου στον πίνακα ***«Οι επιταγές μου»*** θα εμφανιστεί στην οθόνη η επιταγή, εφόσον αυτή εγκριθεί. Σημειώνεται, ότι η λήψη της επιταγής από τον δικαιούχο θα λάβει χώρα και στην επιβεβαιωμένη διεύθυνση ηλεκτρονικής αλληλογραφίας (email) που έχει δηλωθεί στην αίτηση.

**Βήμα 5**

Επιλογή του επιθυμητού προϊόντος από τον δικαιούχο και επίδειξη της επιταγής στον Προμηθευτή. Επίσης, γνωστοποιείται σε αυτόν ο ΑΦΜ του δικαιούχου, ο οποίος λαμβάνει αυτομάτως μήνυμα στο κινητό που έχει δηλώσει στην αίτηση, με τη χρήση κωδικού μίας χρήσης που πρέπει επίσης να προωθηθεί στον Προμηθευτή.

Για περισσότερες πληροφορίες, αναφορικά με τη διαδικασία απόκτησης επιδοτούμενων ψηφιακών λύσεων, οι ενδιαφερόμενοι πρέπει να συμβουλευτούν την **Eνότητα 13**, στη **σελ. 94** της επισυναπτόμενης **Πρόσκλησης**.